
   ประกาศเทศบาลตำบลบางจาก
เรื่อง การเลือกตั้งคณะกรรมการชุมชน
*******************************
                     ตามที่เทศบาลตำบลบางจาก  ได้จัดตั้งชุมชนย่อยในเขตเทศบาลจำนวน ๕  ชุมชน ประกอบด้วย ชุมชนที่ ๑ ชุมชนชลประทาน ชุมชนที่ ๒ ชุมชนหน้าเทศบาลนาลึก ชุมชนที่ ๓ ชุมชนหัวสะพานสุริยา  ชุมชนที่ ๔ ชุมชนปากเนตร  และชุมชนที่ ๕ ชุมชนบ่อจิก  เพื่อส่งเสริมให้ประชาชนในเขตเทศบาล เข้ามามีส่วนร่วมในการพัฒนาท้องถิ่น โดยชุมชนต่างๆ ในเขตเทศบาล ได้มีการรวมตัวกันเพื่อพัฒนาชุมชนของตนเองและเพื่อให้เกิดการประสานงานและส่งเสริมความร่วมมือของประชาชนกับเทศบาลประกอบกับวาระการดำรงตำแหน่งของคณะกรรมการชุมชนทั้ง ๕ ชุมชน  ได้สิ้นสุดลงเมื่อวันที่  ๑๑  มกราคม 255๕  นั้น
ดังนั้นเพื่อให้เกิดการบริหารของคณะกรรมการชุมชนให้เป็นไปอย่างต่อเนื่อง  อาศัยอำนาจ
ตามความในข้อ ๑๔  แห่งระเบียบเทศบาลตำบลบางจาก  ว่าด้วยกรรมการชุมชน พ.ศ. ๒๕๕๒ จึงประกาศกำหนดให้มีการเลือกตั้งคณะกรรมการชุมชนทั้ง 5 ชุมชน ดังรายละเอียดดังต่อไปนี้


๑.วันและสถานที่เลือกตั้ง


๑.๑ ชุมชนชลประทาน ทำการเลือกตั้งคณะกรรมการชุมชน ในวันที่ ๒๗  กุมภาพันธ์ ๒๕๕๕  ตั้งแต่เวลา ๑๗.๐๐ น. เป็นต้นไป ณ ที่ทำการประปาเก่า 


๑.๒ ชุมชนหน้าเทศบาลนาลึก ทำการเลือกตั้งคณะกรรมการชุมชน ในวันที่ ๒๘ กุมภาพันธ์ ๒๕๕๕  ตั้งแต่เวลา ๑๗.๐๐ น. เป็นต้นไป ณ ที่ทำการเทศบาลหลังเก่า


๑.๓ ชุมชนหัวสะพานสุริยา ทำการเลือกตั้งคณะกรรมการชุมชน ในวันที่ ๒๙ กุมภาพันธ์ ๒๕๕๕ ตั้งแต่เวลา ๑๗.๐๐ น. เป็นต้นไป ณ ที่ทำการเทศบาลหลังเก่า


๑.๔ ชุมชนปากเนตร ทำการเลือกตั้งคณะกรรมการชุมชน ในวันที่ ๑ มีนาคม ๒๕๕๕  ตั้งแต่เวลา  ๑๗.๐๐ น. เป็นต้นไป ณ ที่ทำการประปาใหม่


๑.๕ ชุมชนบ่อจิก ทำการเลือกตั้งคณะกรรมการชุมชน ในวันที่ ๒   มีนาคม  ๒๕๕๕  ตั้งแต่เวลา  ๑๗.๐๐ น. เป็นต้นไป ณ วัดบ่อจิก


๒. คุณสมบัติของผู้มีสิทธิรับเลือกตั้ง


๒.๑ เป็นผู้อาศัยในชุมชน


๒.๒ อายุไม่ต่ำกว่า ๒๐ ปีบริบูรณ์ นับถึงวันเลือกตั้ง


๒.๓ มีความจงรักภักดีต่อชาติ ศาสนา พระมหากษัตริย์


๒.๔ เป็นบุคคลประกอบอาชีพโดยสุจริต ไม่ประพฤติตนเป็นภัยต่อสังคม


๒.๕ เป็นบุคคลที่มีความเสียสละ ตั้งใจจริง มีความรับผิดชอบ ไม่หวังหรือแสวงหาประโยชน์สิ่งตอบแทนใด ๆ เพื่อตนเอง และหมูคณะโดยมิชอบ

๓. บุคคลต้องห้ามมิให้ใช้สิทธิสมัครรับเลือกตั้ง


๓.๑ ขาดคุณสมบัติข้อ ๒


๓.๒ ติดยาเสพติดให้โทษ


๓.๓ เป็นบุคคลไร้ความสามารถ หรือ เสมือนไร้ความสามารถ


๓.๔ เป็นบุคคลล้มละลาย


๔. ผู้มีสิทธิเลือกตั้งคณะกรรมการชุมชน


๔.๑ เป็นผู้อาศัยในชุมชน


๔.๒ อายุไม่ต่ำกว่า ๑๘ ปีบริบูรณ์ในวันเลือกตั้ง


๕. วิธีการเลือกตั้งคณะกรรมการชุมชน


๕.๑ เมื่อถึงกำหนดวันเลือกตั้ง ให้เทศบาลตำบลบางจากจัดให้มีการประชุมผู้มีสิทธิเลือกตั้งตาม วัน เวลา และสถานที่ที่ประกาศ


๕.๒ เมื่อที่ประชุมพร้อมแล้ว   ให้ผู้เข้าร่วมประชุมตรวจสอบว่าในที่ประชุมมีผู้ไม่มีสิทธิ เลือกตั้งคณะกรรมการชุมชนอยู่หรือไม่ เพื่อให้การรับรอง


๕.๓ ให้ผู้ประสงค์จะรับสมัครเลือกตั้งเสนอชื่อของตนต่อที่ประชุมว่า ตนจะรับสมัครรับเลือกตั้งเป็นคณะกรรมการชุมชน หรือผู้เข้าร่วมประชุมเสนอชื่อผู้มีสิทธิรับสมัครเลือกตั้งตามข้อ ๒ ที่อยู่ในที่ประชุมให้เป็นผู้สมัครรับเลือกตั้ง การเสนอชื่อนี้ต้องมีผู้รับรองอย่างน้อย ๒ คนห้ามมิให้เสนอชื่อผู้ที่ไม่มาประชุมเป็นผู้สมัครรับเลือกตั้ง  เป็นคณะกรรมการชุมชน


๕.๔ เมื่อได้ผู้สมัครครบหรือมากกว่าจำนวนที่คณะกรรมการชุมชนจะพึงมีได้ในชุมชนนั้น ๆ แล้วให้ผู้ที่อยู่ในที่ประชุมลงคะแนนเลือกตั้งให้แก่ผู้สมัครแต่ละคน


๕.๕ การลงคะแนนเสียงเลือกตั้งให้กระทำโดยวิธีลับ เว้นแต่เสียงส่วนใหญ่ร้องขอให้กระทำโดยวิธีเปิดเผย จะกระทำเลือกโดยวิธีเปิดเผยก็ได้


ดังนั้น เพื่อส่งเสริมให้ประชาชนมีส่วนร่วมในการสรรหาคณะกรรมการชุมชน  เพื่อเป็นตัวแทนในการติดต่อประสานงานกับทางราชการ  เทศบาลจึงขอเชิญชวนประชาชนที่พักอาศัยอยู่ในชุมชน ทั้ง ๕ ชุมชน คือ ชุมชนชลประทาน   ชุมชนหน้าเทศบาลนาลึก  ชุมชนหัวสะพานสุริยา ชุมชนปากเนตร  และชุมชนบ่อจิก ซึ่งมีคุณสมบัติตามหลักเกณฑ์ข้างต้น สมัครรับเลือกตั้งเป็นคณะกรรมการชุมชนและไปร่วมกิจกรรมการเลือกตั้งคณะกรรมการชุมชนตามกำหนดการดังกล่าว โดยพร้อมเพรียงกัน
            จึงประกาศมาเพื่อทราบโดยทั่วกัน
            ประกาศ  ณ วันที่   ๑๖    เดือนกุมภาพันธ์ พ.ศ.255๕
        (นายโสภิต  ชูพงศ์)
          นายกเทศมนตรีตำบลบางจาก

/๓ บุคคล….

